**Z Á P I S N I C A**

**Rada školy**

**Základná škola Dunajská Lužná**

**XV. zasadnutie Rady školy**

**09. 10. 2023 (18.30 hod.), VIP miestnosť Štadióna Jozefa Straku v Dunajskej Lužnej**

Účasť:

Prítomní: JUDr. Mgr. Pavol Adamčiak, Mária Hrajnohová, Mgr. Darina Kováčová, Ing. Jozef Kundlák, Ing. Marek Ličák, Mgr. Daniel Mikloško, PhD., Mgr. Juraj Vydarený

Ospravedlnení: MUDr. Miroslava Hercová, Mgr. Martina Ceizelová, Mgr. Ivana Gallé, Mgr. Adriana Vláčilová

Hostia: PaedDr. Iveta Slobodníková, riaditeľka ZŠ; PaeDr. Juraj Jánošík, poslanec BSK a OZ

(Prezenčná listina – Príloha č. 1) – k nahliadnutiu u predsedu Rady školy JUDr. Mgr. Pavla Adamčiaka

**Program zasadnutia:**

1. Otvorenie zasadnutia, schválenie (doplnenie) programu
2. Informácia o plnení uznesení z XIV. zasadnutia RŠ
3. Správa o výsledkoch a podmienkach výchovno – vzdelávacej činnosti ZŠ v Dunajskej Lúžnej za školský rok 2022/23 (schválenie hodnotiacej správy)
4. Informácia o začiatku školského roku 2023/24 (uskutočnené aktivity ZŠ)
5. Demografický vývoj počtu školopovinných detí v Dunajskej Lužnej a strategický rozvoj školy (Informácia o aktuálnom štádiu projektu G – bloku)
6. Vyhlásenie voľby členov RŠ na funkčné obdobie 2023 2027 (informácia o spôsobe a priebehu voľby volených členov za rodičov a pedagogických a nepedagogických členov RŠ)
7. Rôzne – diskusia – podnety
8. Záver a ukončenie zasadnutia

# Bod 1: Otvorenie zasadnutia, schválenie (doplnenie) programu

Predseda RŠ privítal prítomných na XV. zasadnutí RŠ, na poslednom zasadnutí v aktuálnom zložení RŠ.

Za zapisovateľa navrhol predseda RŠ podpredsedu RŠ - Ing. Jozefa Kundláka.

Uznesenie:

RŠ za zapisovateľa schvaľuje Ing. Jozefa Kundláka.

Hlasovanie:

Za: 6

Proti: 0

Zdržal sa hlasovania: 1 (Kundlák)

Predseda RŠ v krátkosti predstavil program aktuálneho zasadnutia.

K programu zasadnutia nemal nikto z prítomných ďalšie pripomienky, preto dal predseda RŠ o programe hlasovať.

Za program prebehlo hlasovanie nasledovne:

Za: 7

Proti: 0

Zdržal sa hlasovania: 0

Program 15. zasadnutia RŠ bol schválený.

Predseda RŠ konštatoval, že zasadnutie RŠ je verejné, keďže členovia nerozhodli inak.

# Bod 2: Informácia o plnení uznesení zo XIV. zasadnutia RŠ

Predseda RŠ skonštatoval, že zo XIV. zasadnutia RŠ neboli stanovené trvajúce úlohy.

Uznesenie:

RŠ berie na vedomie informáciu od predsedu RŠ o plnení uznesení zo XIV. zasadnutia RŠ.

Hlasovanie:

Za: 7

Proti: 0

Zdržal sa: 0

# Bod 3: Správa o výsledkoch a podmienkach výchovno – vzdelávacej činnosti ZŠ v Dunajskej Lužnej za školský rok 2022/23 (schválenie hodnotiacej správy)

Predseda RŠ informoval, že pred zasadnutím elektronicky zaslal členom RŠ – „Správu o výsledkoch a podmienkach výchovno – vzdelávacej činnosti ZŠ v Dunajskej Lužnej za školský rok 2022/23“. Správa je vypracovaná podľa príslušného zákona a obsahuje pozitívne, ako aj negatívne skutočnosti späté so ZŠ. Súčasťou Správy je aj vyhodnotenie obsahu správy.

Uznesenie:

RŠ schvaľuje Správu o výsledkoch a podmienkach výchovno – vzdelávacej činnosti ZŠ v Dunajskej Lužnej za školský rok 2022/23.

Hlasovanie:

Za: 7

Proti: 0

Zdržal sa: 0

# Bod 4: Informácia o začiatku školského roku 2023/24 (uskutočnené aktivity ZŠ)

Predseda RŠ požiadal pani riaditeľku ZŠ o krátke zhrnutie začiatku aktuálneho školského roka 2023/24.

Riaditeľka ZŠ – spomenula aktuálny objem administratívy, ktorú musí aktuálne vedenie ZŠ a aj učitelia riešiť (zahŕňa aj prechod na Edupage). Za svoje pôsobenie si takýto objem byrokratických povinností nepamätá. Napriek tomu, že je začiatok októbra, škola už stihla pre deti zorganizovať a naplánovať mnoho aktivít (napr. návšteva Remeselného dvora, prednáška o kyberšikane, prednáška policajtov o doprave, imatrikulácia žiakov 1. ročníka, výstava o vode, krúžková činnosť, exkurzia do hvezdárne, fotografie žiakov 1. ročníka, Škola v prírode, vlastivedná vychádzka do Bratislavy, workshopy pre každý ročník, koncert...) Z nedostatkov vystupuje do popredia najmä nedostatok učiteľov pre určité vyučované predmety (Slovenský jazyk).

Ing. Ličák – je problém s platom, alebo celkovo s nedostatkom ľudí?

Riaditeľka ZŠ – je celkový nedostatok ľudí (v celom Bratislavskom kraji), s tým súvisí aj zložitejšie zabezpečovanie pomôcok. Niektorí perspektívni učitelia majú takisto záujem o iné typy vyučovania, nie plný úväzok.

Podpredseda RŠ – problémy podobné tým, ktoré sa v škole riešili 2-3 roky dozadu ohľadne správania a dochádzky niektorých žiakov sa ešte vyskytujú?

Riaditeľka ZŠ – nie, sú skôr občasné prípady osobných potýčiek niektorých žiakov navzájom z iných dôvodov.

Uznesenie:

RŠ berie na vedomie od riaditeľky ZŠ informáciu o začiatku školského roku 2023/24 (a uskutočnených/plánovaných aktivitách ZŠ).

Hlasovanie:

Za: 7

Proti: 0

Zdržal sa: 0

# Bod 5: Demografický vývoj počtu školopovinných detí v Dunajskej Lužnej a strategický rozvoj školy (Informácia o aktuálnom štádiu projektu G–bloku)

Predseda RŠ informoval prítomných o aktuálnej situácii stavby G-bloku. Podľa informácií z Obecného úradu a od stavebníka by mala byť stavba dokončená v marci 2024. V súčasnosti prebieha zatepľovanie vonkajších stien a plánuje sa stretnutie s vedením ZŠ ohľadne interiéru.

Riaditeľka ZŠ – iniciovala toto stretnutie kvôli stavebným detailom potrebným pre samotnú výučbu (výstuž stien pre držanie tabúľ, televízorov, skriniek atď.)

Uznesenie:

RŠ berie na vedomie informácie predsedu RŠ (zistenú na OcÚ) a pani riaditeľky ZŠ o aktuálnom štádiu projektu G-bloku.

Hlasovanie:

Za: 7

Proti: 0

Zdržal sa: 0

# Bod 6: Vyhlásenie voľby členov RŠ na funkčné obdobie 2023-2027 (informácia o spôsobe a priebehu voľby volených členov za rodičov a pedagogických a nepedagogických členov RŠ)

Predseda RŠ informoval prítomných, že zo zákona musí byť do 4 rokov od vzniku aktuálnej RŠ (k 27. 11. 2019) už ustanovená nová Rada školy a mať prvé zasadnutie. Preto informoval Obecný úrad o nutnosti vypísať voľby nových členov, ktorý následne tieto voľby vypísal pre všetky obecné školské zariadenia. Voľby za ZŠ zabezpečí pani riaditeľka ZŠ (takisto určí miesto a čas konania volieb), počet členov je 11. Záujemcovia z radov rodičov žiakov ZŠ sa môžu prihlásiť do 27. októbra 2023, členovia z radov pedagógov a nepedagogických zamestnancov budú zvolení interne v rámci Pedagogickej rady alebo stretnutia zamestnancov ZŠ. Zástupcovia rodičov budú volení na zasadnutí ZRPŠ dňa 6. 11. 2023 z prihlásených kandidátov. Po jesenných prázdninách bude na webe ZŠ zverejnený zoznam prihlásených záujemcov z radov rodičov a ich krátke predstavenie.

Uznesenie:

RŠ berie na vedomie informáciu predsedu RŠ o príprave volieb členov novej RŠ na funkčné obdobie 2023-2027.

Hlasovanie:

Za: 7

Proti: 0

Zdržal sa: 0

**Bod 7: Rôzne – diskusia – podnety**

Pani riaditeľka ZŠ sa poďakovala predsedovi RŠ a všetkým členom RŠ za aktívnu pomoc pri riešení problémov ZŠ a ich aktivitu nielen na zasadnutiach RŠ počas celých štyroch rokov.

PaedDr. Juraj Jánošík sa z pozície poslanca BSK poďakoval členom RŠ za uplynulé roky práce a predsedovi RŠ za jeho vytrvalú aktívnu prácu pre potreby ZŠ. Situácia na školách BSK je alarmujúca, preplnené sú všetky župné školy a chýba veľké množstvo učiteľov rôznych predmetov.

Člen RŠ Ing. Marek Ličák – možno by stálo za to navrhnúť obci, aby ponúkla perspektívnym učiteľom dodatočné výhody.

Predseda RŠ – bolo by potrebné riešiť aj ubytovacie priestory pre učiteľov z dostupných priestorov v obci.

Riaditeľka ZŠ – aktuálne je napríklad v škole nedostatok kabinetných a zborových priestorov pre učiteľov.

Uznesenie: Vzhľadom na dlhodobý problém získavania nových učiteľov (aj kvôli nízkym platovým podmienkam) RŠ odporúča obci zaoberať sa možnými dodatočnými benefitmi/zdrojmi pre učiteľov, aby bola zabezpečená konkurencieschopnosť ZŠ Dunajská Lužná s ohľadom na nedostatočný stav učiteľov v celom BSK. Na ilustráciu BSK takéto benefity poskytuje župným školám.

Hlasovanie:

Za: 7

Proti: 0

Zdržal sa: 0

# Bod 8: Záver a ukončenie zasadnutia

Predseda RŠ sa poďakoval členom RŠ a hosťom za priebeh zasadnutia a aktívnu účasť počas celých štyroch rokov a ukončil XV. zasadnutie RŠ.

V Dunajskej Lužnej, 09. 10. 2023

Zapísal: Ing. Jozef Kundlák

JUDr. Mgr. Pavol Adamčiak

predseda Rady školy